গত মাসে যুক্তরাষ্ট্রের টেক্সাস অঙ্গরাজ্যে এক অনুষ্ঠানে এই একই কার্টুনের প্রদর্শনী হয়েছিল। ওই অনুষ্ঠানে দুজন সশস্ত্র ব্যক্তি হামলার চেষ্টা করার সময় নিরাপত্তারক্ষীদের গুলিতে নিহত হয়। ওই অনুষ্ঠানে খিরথ উইলদরসও অতিথি হিসেবে উপস্থিত ছিলেন। বিশ্বজুড়ে মুসলিমরা যখন পবিত্র রমজান মাসে রোজা রাখছেন, সে রকম একসময়ে নবী মুহাম্মদ (সা.)-এর কার্টুন টেলিভিশনে প্রচারের এই সিদ্ধান্তে দেশব্যাপী উদ্বেগ সৃষ্টি হয়েছে। এ ঘটনার পরিপ্রেক্ষিতে বিশ্বের বিভিন্ন দেশে নেদারল্যান্ডসের দূতাবাসগুলোতে নিরাপত্তা জোরদার করা হয়েছে বলে জানিয়েছে সংবাদমাধ্যম। দেশটির মুসলিম নেতারা অভিযোগ করছেন, খিরথ তাঁর মত প্রকাশের স্বাধীনতাকে ইসলামের বিরুদ্ধে লড়াই চালানোর অস্ত্র হিসেবে ব্যবহার করছেন।